section_heading: Podrijetlo prezimena
paragraph_text: Prema drugoj priči, Dražete ne potječu od Vujasinovića, već su se i Dražete i Vujasinovići u Ivoševce doselili iz sela Lužaca kod Sanskog Mosta u zapadnoj Bosni, a srodstvo ovih dviju porodica dolazi odatle što se predak Vujasinovića oženio iz Dražeta. Prema nepotvrđenim pričama u okolici Prijedora u zapadnoj Bosni, bilo je Dražeta muslimanske vere, što govori u prilog tvrdnji da Dražete vode podrijetlo s ovog područja. U knjizi "Prezimena Srba u Bosni" (Đorđe Janjatović, Sombor, 1993.), na području Prijedora i Sanskog Mosta nalazimo prezimena Vujasinović i Vujasin, a obje obitelji za krsnu slavu imaju Svetog Stefana, što potvrđuje da Vujasinovići u Ivoševcima vode podrijetlo iz tih krajeva.